Rīgā, 2024. gada 24. oktobrī

**LĒMUMS Nr. 54/1-1**

**Par** **VSIA “Latvijas Televīzija” Sabiedriskā pasūtījuma 2024. gada plāna**

**grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu likuma 11. pantu, 17. panta pirmās daļas 8. punktu, ar Sabiedrisko elektronisko plašsaziņas līdzekļu padomes (turpmāk – Padome) 2024. gada 26. septembra lēmumu Nr. 50/1-1 apstiprināto nolikumu “*Sabiedriskā pasūtījuma izstrādes, uzskaites un izpildes uzraudzības kārtības nolikums*” un 2024. gada 14. jūnija lēmumu Nr. 33/1-1 apstiprinātajām vadlīnijām “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam”*,*

ņemot vērā VSIA “Latvijas Televīzija” 2024. gada 2. oktobra vēstulē Nr. 198/1-6.2 “*Par sabiedriskā pasūtījuma plāna 2024. gadam aktualizēšanu*”, 2024. gada 18. oktobra vēstulē Nr. 212/1-6.2 “*Par sabiedriskā pasūtījuma plāna 2024.gadam aktualizēšanu- precizējums*” un 2024. gada 23. oktobra vēstulē Nr. 217/1-6.2 “*Par sabiedriskā pasūtījuma plāna 2024. gadam aktualizēšanu – precizējums (2)*” sniegtos priekšlikumus VSIA “Latvijas Televīzija” sabiedriskā pasūtījuma 2024. gada plāna, kurš apstiprināts ar Padomes 2023. gada 28. decembra lēmumu Nr. 56/1-1 “P*ar VSIA “Latvijas Televīzija” sabiedriskā pasūtījuma 2024. gada plāna apstiprināšanu*” un grozīts ar Padomes 2024. gada 14. marta lēmumu Nr. 16/1-1 “*Par VSIA “Latvijas Televīzija” Sabiedriskā pasūtījuma 2024. gada plāna grozījumu apstiprināšanu*”, grozījumiem,

kā arī ņemot vērā 2024. gada 16. oktobra VSIA “Latvijas Televīzija” revīzijas komisijas sēdes ziņojumu, Sabiedrisko elektronisko plašsaziņas līdzekļu padome,

 **nolemj**:

1. Apstiprināt grozījumus VSIA “Latvijas Televīzija” sabiedriskā pasūtījuma 2024. gada plānā, izsakot VSIA “Latvijas Televīzija” sabiedriskā pasūtījuma 2024. gada plānu šim lēmumam pievienotajā redakcijā.
2. Informēt par šo lēmumu VSIA “Latvijas Televīzija” valdi un uzdot publicēt šo lēmumu VSIA “Latvijas Televīzija” tīmekļa vietnē [www.ltv.lsm.lv](http://www.ltv.lsm.lv).
3. Publicēt šo lēmumu Padomes tīmekļa vietnē www.seplp.lv.
4. Par atbildīgo Padomes locekli šī lēmuma izpildes kontrolei noteikt Jāni Eglīti.

Lēmums (bez pielikumiem) sagatavots un parakstīts elektroniski uz 2 (divām) lapām.

Pielikumā:

1. VSIA “Latvijas Televīzija” Sabiedriskā pasūtījuma 2024. gada plāns uz 64 (sešdesmit četrām) lapām;
2. Pielikums Nr.1, Sabiedriskā pasūtījuma plāns un izpilde 2024.gadā, *Excel* datne;
3. Pielikums Nr.2, VSIA “Latvijas Televīzija” plānotā un faktiskā naudas plūsma un darbības rādītāji 2024.gadā”, *Excel* datne;
4. Pielikums Nr. 2.1., Plānotais peļņas vai zaudējumu aprēķins 2024. gadam, *Excel* datne;
5. Pielikums Nr.2.2., Ieguldījumu investīcijas plāns un izpilde 2024.gadā, *Excel* datne.

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU